Document ID: 32005R0776

KOMISIJAS REGULA (EK) Nr. 776/2005
(2005. gada 19. maijs),
ar ko pielāgo konkrētas zivju kvotas 2005. gadam atbilstīgi Padomes Regulai (EK) Nr. 847/96, ar ko ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1), un jo īpaši tās 23. panta 4. punktu,
ņemot vērā Padomes 1996. gada 6. maija Regulu (EK) Nr. 847/96, ar ko ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (2), un jo īpaši tās 3. panta 3. punktu, 4. panta 2. punktu un 5. pantu,
tā kā:
(1)
Padomes 2002. gada 16. decembra Regulā (EK) Nr. 2340/2002, ar ko 2003. un 2004. gadam nosaka dziļjūras zivju krājumu zvejas iespējas (3), un Padomes 2003. gada 19. decembra Regulā (EK) Nr. 2287/2003, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2004. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (4), ir precizēts, uz kuriem krājumiem var attiecināt Regulā (EK) Nr. 847/96 paredzētos pasākumus.
(2)
Padomes Regulā (EK) Nr. 2270/2004 (5) un Padomes 2004. gada 22. decembra Regulā (EK) Nr. 27/2005, ar ko attiecībā uz atsevišķiem zivju krājumiem un zivju krājumu grupām nosaka zvejas iespējas 2005. gadam, kā arī ar tām saistītos nosacījumus, kas piemērojami Kopienas ūdeņos un Kopienas kuģiem ūdeņos, kur nepieciešami nozvejas ierobežojumi (6), ir noteiktas kvotas konkrētiem krājumiem 2005. gadam.
(3)
Dažas dalībvalstis atbilstīgi Regulai (EK) Nr. 847/96 lūdza daļu no to kvotām pārcelt uz nākamo gadu. Ieturētie daudzumi jāpievieno 2005. gada kvotai, ievērojot minētajā regulā norādītos ierobežojumus.
(4)
Saskaņā ar Regulu (EK) Nr. 847/96 atvilkumiem no valsts kvotām 2005. gadam jābūt līdzvērtīgiem pieļautajam kvotu pārsniegumam. Šos atvilkumus piemēro, ņemot vērā arī konkrētos noteikumus, kas attiecas uz krājumiem, kuri ietilpst reģionālo zivsaimniecības organizāciju darbības jomā.
(5)
Regulā (EK) Nr. 847/96 turklāt paredzēts, ka tad, ja 2004. gadā ir pieļauts krastā izkrautā loma nozvejas pārsniegums attiecībā uz konkrētiem krājumiem, kas noteikti Regulā (EK) Nr. 2270/2004 un Regulā (EK) Nr. 2287/2003, jāveic svērti atvilkumi no valsts kvotām 2005. gadam.
(6)
Dažas dalībvalstis atbilstīgi Regulai (EK) Nr. 847/96 lūdza atļauju izkraut krastā papildu nozveju no konkrētiem krājumiem. Tomēr šis atļautais krastā izkrautā loma nozvejas pārsniegums ir jāatvelk no minēto valstu kvotām 2005. gadam.
(7)
Šajā regulā paredzētie pasākumi ir saskaņā ar Zivsaimniecības un akvakultūras komitejas atzinumu,
IR PIEŅĒMUSI ŠO REGULU.
1. pants
Regulā (EK) Nr. 2270/2004 un Regulā (EK) Nr. 27/2005 noteiktās kvotas palielina, kā norādīts I pielikumā, vai samazina, kā norādīts II pielikumā.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 19. maijā

Labels: 18
6